डॉ इन्दु मिश्र की कहानी बंटवारा
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंSharing the story of Dr. Indu Mishra
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
बंटवारा
रमेश अपनी पत्नी रमा और बेटे राकेश के साथ अपने माता-पिता के बुलावे पर गांव आया था।
गांव उसे भाता था पर एक एकड़ जमीन कितने लोगों का पेट भरती, इसलिए वह शहर आकर एक कम्पनी में काम करने लगा।
पिता के फोन से चिन्तित हो, तुरंत गांव आया तो देखा मां-पिता दुखी थे। कारण जानकर वह भी उदास हो गया।
बड़े भाई ने बताया ‘खेती से कुछ नहीं मिल पा रहा है। किसी तरह दिन कट रहे हैं। माता-पिता को अपने से अलग नहीं करना चाहता पर बच्चों का पेट भरने के लिए वे कभी व्रत का तो कभी भूख न होने का बहाना करते हैं जिससे छोटे बच्चों को भोजन मिल सके। मुझसे यह देखा नहीं जाता इसलिए मैंने सोचा है कि पिताजी को तुम अपने साथ ले जाओ, मां मेरे पास रह जाएंगी जैसे ही हालात सुधरेंगे पिताजी को मैं ले आऊंगा।’
रमेश पिता को अपने साथ शहर ले जाने के लिए बस के इंतजार में सड़क के किनारे खड़ा सोच रहा है मंहगाई या लाचारी, किसने इस उम्र में माता-पिता को अलग-अलग रहने पर मजबूर कर दिया है।
रमेश याद करने लगा मां-पिता को खिलाए बिना खाना नहीं खाती, बार-बार दरवाजे पर देखती है। पिताजी भी सुबह-सुबह खेत देखने चले जाते हैं। वे शहर में दो कमरे के मकान में कैसे रहेंगे।
रमेश की आंखों में आंसू भर आए पर उसने सोच लिया कि वह जल्दी ही अपनी मेहनत से हालात बदल देगा और मां-पिताजी को फिर एक साथ अपने साथ ही रखेगा। रमा भी ठान चुकी थी कि हालात बदलने में रमेश के साथ वह भी काम करेगी।
बस आ चुकी थी। जल्दी-जल्दी सब बस में सवार हो लक्ष्य की ओर चल पड़े।